ཨ་མོ་ག་སིདྡྷི།  པཉྩར་ཏི།  ས་མ་
ཡ་སྟཾ།  ཧ་ར་ས་ནི།  སིདྡྷ་ཀ་རོ་ཀ་མ་བྷི་ཏི་ཧཱུཾ་ཕཊ།  ཅེས་ལས་སྤྱི་མཐུན་སྒྲུབ་པའི་སྔགས་བཟླ་བར་བཤད།  དེ་ནས་གཏོར་མ་འབུལ་བ་ནི།  མཁའ་འགྲོ་མཆེད་ལྔ་འཁོར་དང་བཅས་པའི་ལྗགས་འོད་ཟེར་གྱི་སྦུ་གུས་གཏོར་
མའི་བཅུད་ཐམས་ཅད་དྲངས་ཏེ་གསོལ་བར་གྱུར་པར་བསམ་ལ།  རང་རང་གི་སྔགས་ཀྱི་མཐར་ཨི་དཾ་བ་ལིང་
ཏ་ཁ་ཁ་ཁཱ་ཧི་ཁཱ་ཧི་བཏགས་པ་ལན་གསུམ་རེས་མཆེད་ལྔ་དང་།  ཨ་ཀཱ་རོ་ལན་གསུམ་གྱིས་འཁོར་རྣམས་ལ་འབུལ་བའམ།  བསྡུ་ན།  ཨོཾ་པཉྩ་ཌཱ་ཀི་ནི་ས་པ་རི་ཝཱ་ར་ཨི་དཾ་སོགས་ལན་གསུམ་གྱིས་ཕུལ་ལ་ཕྱི་ནང་གི་མཆོད་པས་མཆོད། ད་ནས་བསྟོད་ཅིང་འཕྲིན་ལས་བཅོལ་བ་ནི།  ཧཱུཾ།  རྡོ་རྗེ་གདན་གྱི་བྱང་ཕྱོགས་ན།  ། བལ་བོད་གཉིས་ཀྱི་ས་
མཚམས་ན།  ། གངས་དཀར་ཤེལ་གྱི་ཅོད་པན་ཅན།  ། ཕུ་ཆུ་སྙན་པའི་རྒྱུན་སྒྲ་ཅན།  ། ནགས་ལ་མེ་ཏོག་
ཤམ་བུ་ཅན།  ། གཡའ་སྤང་གསེར་གཡུའི་སྐེད་བཅིངས་ཅན།  ། གནས་མཆོག་དེ་འདྲའི་གཡོན་མགུལ་
ན།  ། དར་དཀར་གུར་གྱི་ནང་ཤེད་ན།  ། སྨན་མོ་ཚེ་རིང་མཆེད་ལྔ་བཞུགས།  ། ཁྱོད་ཀྱི་ཆོ་དང་འབྲང་
སྨོས་ན།  ། ཡབ་ནི་ལྷོ་ལྷ་འཐེང་པོ་ཡིན།  ། ཡུམ་ནི་འབྲང་ཡུམ་སྨན་གཅིག་མ།  ། མིང་པོ་བདུན་ལ་སྲས་
མོ་ལྔ།  ། ལྔ་ཚིགས་དབུས་ཀྱི་གཙོ་མོ་སྟེ།  ། ཞལ་བཟང་ཟླ་བ་ཉ་གང་འདྲ།  ། ལྷ་མོ་རྣམས་ཀྱང་ཟིལ་གྱིས་
གནོན།  ། མགྲིན་པ་གཅིག་ལ་གླུ་རྟ་སྟོང་།  ། ཚངས་པའི་དབྱངས་ཀྱང་ཟིལ་གྱིས་གནོན།  ། དབུ་སྐྲ་ཉག་
མ་རེ་རེ་ལ།  ། གཡུ་ཕྲན་སྟོང་སྟོང་ལན་ཚར་བཅས།  ། ན་བཟའ་དར་དཀར་གོས་ཟུ་གསོལ།  ། ཉིན་
གསུམ་གངས་དཀར་རྩེ་ལ་བཞུགས།  ། སྨན་མོ་རྣམས་དང་ལྷན་ཅིག་རོལ།  ། མཚན་གསུམ་རྒྱ་གར་
ཡུལ་དུ་བཞུགས།  ཤིན་ཏུ་འཇིགས་པའི་དུར་ཁྲོད་དུ།  ། ཌཱ་ཀི་རྣམས་དང་ཚོགས་ལ་རོལ།  ། ཧཱུཾ།  སྔོན་
གྱི་དུས་སུ་གྱུར་པ་ན།  ། དུར་ཁྲོད་ཆེན་པོ་བསིལ་ཚལ་དུ།  ། མཁའ་འགྲོ་སེང་གེའི་གདོང་ཅན་དྲུང་།  །
བསྟན་པ་བསྲུང་བར་ཞལ་གྱིས་བཞེས།  ། བར་དུ་ཁ་ལ་རོང་སྒོ་རུ།  ། སློབ་དཔོན་པདྨ་འབྱུང་གནས་
ཀྱིས།  ། དབང་བསྐུར་གསང་བའི་མཚན་ཡང་བཏགས།  ། བོད་ཁམས་སྐྱོང་བར་གཉེར་དུ་གཏད།  ། ཐ་
མ་དབེན་གནས་ཡང་རྫོང་དུ།  ། དཔལ་ལྡན་བཞད་པ་རྡོ་རྗེ་ཡིས།  ། དབང་བསྐུར་ལས་ཀྱི་ཕྱག་རྒྱ་
མཛད།  ། རང་རྟགས་སྲོག་གི་སྙིང་པོ་ཕུལ།  ། བཀའ་འབངས་བགྱིད་པར་རྩིས་ལ་ཕབ།  ། དངོས་གྲུབ་
346
སྟེར་བར་གཡར་དམ་བཅས།  ། དེ་རིང་མོ་བཙུན་རྒྱལ་མོ་ལ།  ། སྔོན་གྱི་ཐུགས་དམ་རྒྱུད་བསྐུལ་ནས།  །
མིང་པོས་གསོལ་བ་འདེབས་ལགས་ན།  ། འཆི་མེད་ཚེ་ཡི་དངོས་གྲུབ་དང་།  ། སྣང་གསལ་པྲ་ཡི་དངོས་
གྲུབ་དང་།  ། རྨ་གཡང་ཟས་ཀྱི་དངོས་གྲུབ་དང་།  ། བང་མཛོད་ནོར་གྱི་དངོས་གྲུབ་དང་།  ། རྐང་བཞི་
ཕྱུགས་ཀྱི་དངོས་གྲུབ་དང་།  ། གཞན་ཡང་ཕྱི་ནང་གསང་བ་ཡི།  ། དངོས་གྲུབ་ཐམས་ཅད་བདག་ལ་
སྩོལ།  ། གཞན་ཡང་གསོལ་བ་འདེབས་པ་ནི།  ། རྣལ་འབྱོར་བདག་གི་ལུས་མདངས་བསྐྱེད།  ། ཕྱི་ཡི་
སྣང་བ་དབང་དུ་བསྡུས།  ། ནང་གི་རླུང་སེམས་དབྱིངས་སུ་བསྟིམ།  ། བདེ་ཆེན་གསང་བའི་ཉམས་
རྟོགས་སྤོར།  ། འཕྲིན་ལས་ཐབས་ཀྱི་བསྟན་པ་སྤེལ།  ། ཚེ་རིང་དཔལ་བསྐྱེད་འཁོར་གཡོག་སྐྱོངས།  །
སྙན་གྲགས་མངའ་ཐང་རིགས་བརྒྱུད་སྤེལ།  ། ཁམས་གསུམ་ཀུན་གྱི་སྙིང་བསྒུལ་ལ།  ། རང་དབང་
མེད་པར་དབང་དུ་བསྡུས།  ། སྡང་དགྲ་གནོད་བྱེད་ལོག་འདྲེན་རྣམས།  ། གཏོར་མ་འདི་དང་མཉམ་
པོར་བཞེས།  ། བཅོལ་བའི་ལས་ཀྱི་འབྲས་བུ་དེ།  ། མཆིས་པར་མཛོད་ཅིག་མཐུ་རྩལ་ཅན།  ། ཞེས་བརྗོད། དེ་ནས་གསོལ་ཁ་བྱེད་ན།  ཕྱེ་གཙང་ལ།  སྨན་སྣ།  རིན་པོ་ཆེ་དང་།  སྤོས་སྣ།  མར།  ཆང་རྒོད་སོགས་བསྲེས་ཤིང་བྲན་པའི་བཤོས་བུ་རྒྱན་ལྡན་བཅའ་ཡོས་སོགས་ཁ་ཟས་ཀྱི་བྱེ་བྲག་སྣ་ཚོགས་པ་དར་སྣས་བརྒྱན་པ་ལྔ་དང་།  དམ་ཚིག་གི་རྒྱ་ཕོར་དུ་ཆང་བཟང་པོ་སྨན་ཕབས་བཏབ་པས་བཀང་ལ།  མར་གྱི་ཟེ་ཕྲོག་གིས་སྤྲས་པ་ལྔ་རྣམས།  སྔར་བཤམས་པའི་མཆོད་གཏོར་གྱི་མདུན་དུ་བཀོད།  བསྡུ་ན་གསེར་སྐྱེམས་ལྔས་ཀྱང་རུང་།  བྱིན་རླབས་ཆོ་གའི་ཐོག་མར་བཤད་པ་ལྟར་རམ།  བསྡུ་ན།  འབྲུ་གསུམ་ལན་གསུམ་བརྗོད་ལ།  མཆོད་སྦྱིན་གྱི་གཏོར་མ་འདོད་པའི་ཡོན་ཏན་ལྔ་དང་ལྡན་པ་འདི་དང་།
གཙང་མ་ཕུད་ཀྱི་གསེར་སྐྱེམས་དམ་པ་འདི།  དཔལ་ལྡན་བཀྲ་ཤིས་ཚེ་རིང་མ།  གསང་མཚན་རྡོ་རྗེ་མི་
འགྱུར་དཔལ་གྱི་ཡུམ།  སྐུ་མདོག་དཀར་ལ་འོད་ཟེར་འཕྲོ་བ།  ཕྱག་ན་རྡོ་རྗེ་དང་ཚེ་བུམ་བསྣམས་པ།
སེང་གེ་དཀར་མོ་ལ་ཆིབས་པ།  དར་གྱི་ན་བཟའ་དང་།  རིན་པོ་ཆེའི་རྒྱན་ཕྲེང་ཅན།  ཉིན་གསུམ་
གངས་དཀར་གྱི་རྩེ་ལ་བཞུགས་ནས་སྨན་མོ་རྣམས་དང་ལྷན་ཅིག་རོལ་བ།  མཚན་གསུམ་འཇིགས་
པའི་དུར་ཁྲོད་དུ་རྒྱུ་ཞིང་ཌཱ་ཀི་རྣམས་དང་ཚོགས་ལ་རོལ་བ།  རྣལ་འབྱོར་བའི་དྲོད་ཉུལ་ཞིང་བཀའི་བྱ་
ར་མཛད་པ།  ཆེ་ཞེ་ཆེན་མོ་གསོལ་ལོ།  ། མཆོད་དོ།  ། འགྲོན་ནོ།  ། བསྔོའ། ོ། བདག་ལ་འཆི་མེད་ཚེའི་
དངོས་གྲུབ་སྩལ་དུ་གསོལ།  ཞེས་ཕུད་སྐྱེམས་འཐོར་དེ་བཞིན་དུ།  མཆོད་སྦྱིན་གྱི་གཏོར་མ་འདོད་པའི་ཡོན་
ཏན་ལྔ་དང་ལྡན་པ་འདི་དང་།  གཙང་མ་ཕུད་ཀྱི་གསེར་སྐྱེམས་དམ་པ་འདི།  ལྷ་མོ་མཐིང་གི་ཞལ་
347
བཟང་མ།  གསང་མཚན་རྡོ་རྗེ་མཁའ་འགྲོ་རིགས་ཀྱི་ཡུམ།  སྐུ་མདོག་སྔོ་བསངས་མཚེར་བག་ཅན།
ཕྱག་ན་དངུལ་གྱི་མེ་ལོང་དང་།  ལྟའི་བ་དན་བསྣམས་པ།  རྐྱང་མོ་ཁ་དཀར་ལ་ཆིབས་པ།  དར་གྱི་ན་
བཟའ་དང་།  རིན་པོ་ཆེའི་རྒྱན་ཕྲེང་ཅན།  ཉིན་གསུམ་གངས་དཀར་གྱི་རྩེ་ལ་བཞུགས་ནས་སྨན་མོ་
རྣམས་དང་ལྷན་ཅིག་རོལ་པ།  མཚན་གསུམ་འཇིགས་པའི་དུར་ཁྲོད་དུ་རྒྱུ་ཞིང་ཌཱ་ཀི་རྣམས་དང་
ཚོགས་ལ་རོལ་པ།  རྣལ་འབྱོར་བའི་དྲོད་ཉུལ་ཞིང་།  བཀའི་བྱ་ར་མཛད་པ།  ཆེ་ཞེ་ཆེན་མོ་གསོལ་
ལོ།  ། མཆོད་དོ།  ། འགྲོན་ནོ།  ། བསྔོའ། ོ། བདག་ལ་སྣང་གསལ་པྲའི་དངོས་གྲུབ་སྩལ་དུ་གསོལ།  ཡང་།
མཆོད་སྦྱིན་གྱི་གཏོར་མ་འདོད་པའི་ཡོན་ཏན་ལྔ་དང་ལྡན་པ་འདི་དང་།  གཙང་མ་ཕུད་ཀྱི་གསེར་
སྐྱེམས་དམ་པ་འདི།  ལྷ་མོ་མི་གཡོ་བློ་བཟང་མ།  གསང་མཚན་རྡོ་རྗེ་བཞད་པ་མོ།  གསེར་གྱི་མདོག་
ཅན་བརྗིད་བག་ཅན།  ཕྱག་ན་རིན་པོ་ཆེའི་སྡེར་བཟང་ལྷའི་ཞལ་ཟས་ཀྱིས་བཀང་བ་དང་།  ནེའུ་ལེའི་
རྐྱལ་པ་བསྣམས་པ།  རྒྱ་སྟག་གྲུས་མ་ལ་ཆིབས་པ།  དར་གྱི་ན་བཟའ་དང་།  རིན་པོ་ཆེའི་རྒྱན་ཕྲེང་
ཅན།  ཉིན་གསུམ་གངས་དཀར་གྱི་རྩེ་ལ་བཞུགས་ནས་སྨན་མོ་རྣམས་དང་ལྷན་ཅིག་རོལ་བ།  མཚན་
གསུམ་འཇིགས་པའི་དུར་ཁྲོད་དུ་རྒྱུ་ཞིང་ཌཱ་ཀི་རྣམས་དང་ཚོགས་ལ་རོལ་བ།  རྣལ་འབྱོར་པའི་དྲོད་
ཉུལ་ཞིང་།  བཀའི་བྱ་ར་མཛད་པ།  ཆེ་ཞེ་ཆེན་མོ་གསོལ་ལོ།  ། མཆོད་དོ།  ། འགྲོན་ནོ།  ། བསྔོའ། ོ།
བདག་ལ་རྨ་གཡང་ཟས་ཀྱི་དངོས་གྲུབ་སྩལ་དུ་གསོལ།  ། ཡང་།  མཆོད་སྦྱིན་གྱི་གཏོར་མ་འདོད་པའི་
ཡོན་ཏན་ལྔ་དང་ལྡན་པ་འདི་དང་།  གཙང་མ་ཕུད་ཀྱི་གསེར་སྐྱེམས་དམ་པ་འདི།  ལྷ་མོ་ཅོད་པན་
མགྲིན་བཟང་མ།  གསང་མཚན་རྡོ་རྗེ་དཔལ་མོ་ལོངས་སྤྱོད་ཡུམ།  སྐུ་མདོག་དམར་མོ་མདངས་ལྡན་
མ།  ཕྱག་ན་བུམ་བཟང་དང་།  རིན་པོ་ཆེའི་སྒྲོམ་བུ་བསྣམས་པ།  ཤ་ཡུ་དཀར་མོ་ལ་ཆིབས་པ།  དར་གྱི་
ན་བཟའ་དང་།  རིན་པོ་ཆེའི་རྒྱན་ཕྲེང་ཅན།  ཉིན་གསུམ་གངས་དཀར་གྱི་རྩེ་ལ་བཞུགས་ནས་སྨན་མོ་
རྣམས་དང་ལྷན་ཅིག་རོལ་བ།  མཚན་གསུམ་འཇིགས་པའི་དུར་ཁྲོད་དུ་རྒྱུ་ཞིང་ཌཱ་ཀི་རྣམས་དང་
ཚོགས་ལ་རོལ་བ།  རྣལ་འབྱོར་པའི་དྲོད་ཉུལ་ཞིང་།  བཀའི་བྱ་ར་མཛད་པ།  ཆེ་ཞེ་ཆེན་མོ་གསོལ་
ལོ།  ། མཆོད་དོ།  ། འགྲོན་ནོ།  ། བསྔོའ། ོ། བདག་ལ་བང་མཛོད་ནོར་གྱི་དངོས་གྲུབ་སྩལ་དུ་གསོལ།
ཡང་།  མཆོད་སྦྱིན་གྱི་གཏོར་མ་འདོད་པའི་ཡོན་ཏན་ལྔ་དང་ལྡན་པ་འདི་དང་།  གཙང་མ་ཕུད་ཀྱི་གསེར་
སྐྱེམས་དམ་པ་འདི།  ལྷ་མོ་གཏད་དཀར་འགྲོ་བཟང་མ།  གསང་མཚན་རྡོ་རྗེ་གར་མཁན་ལས་ཀྱི་ཡུམ།
348
སྐུ་མདོག་སྔོ་ལྗང་དྭངས་ཤིང་མཚེར་བ།  ཕྱག་ན་རྩྭ་མཆོག་དུརྦ་དང་།  སྦྲུལ་གྱི་ཞགས་པ་འཛིན་པ།
གཡུ་འབྲུག་སྔོན་པོ་ལ་ཆིབས་པ།  དར་གྱི་ན་བཟའ་དང་།  རིན་པོ་ཆེའི་རྒྱན་ཕྲེང་ཅན།  ཉིན་གསུམ་
གངས་དཀར་གྱི་རྩེ་ལ་བཞུགས་ནས་སྨན་མོ་རྣམས་དང་ལྷན་ཅིག་རོལ་པ།  མཚན་གསུམ་འཇིགས་
པའི་དུར་ཁྲོད་དུ་རྒྱུ་ཞིང་ཌཱ་ཀི་རྣམས་དང་ཚོགས་ལ་རོལ་བ།  རྣལ་འབྱོར་པའི་དྲོད་ཉུལ་ཞིང་།  བཀའི་
བྱ་ར་མཛད་པ།  ཆེ་ཞེ་ཆེན་མོ་གསོལ་ལོ།  ། མཆོད་དོ།  ། འགྲོན་ནོ།  ། བསྔོའ། ོ། བདག་ལ་རྐང་བཞི་
ཕྱུགས་ཀྱི་དངོས་གྲུབ་སྩལ་དུ་གསོལ།  སྤྲོ་ན་དེའི་འཕྲོ་ལ།  དཔལ་ལྡན་བསྟན་སྐྱོང་ཆེན་མོ་འཁོར་དང་
བཅས་པ་ཁྱེད་རྣམས།  ཡེ་ཤེས་ཀྱི་མཁའ་འགྲོ་མ།  སློབ་དཔོན་པདྨ་འབྱུང་གནས།  དབང་ཕྱུག་མི་ལ་
རས་པ།  དྲིན་ཅན་རྩ་བརྒྱུད་ཀྱི་བླ་མ་རྣམས་ཀྱི་སྤྱན་སྔར་ཁས་བླང་དམ་བཅས་པའི་དམ་ཚིག་རྗེས་སུ་
དྲན་པར་མཛོད་ལ་སངས་རྒྱས་ཀྱི་བསྟན་པ་སྲུངས།  དཀོན་མཆོག་གི་དབུ་འཕང་བསྟོད།  བླ་མའི་སྐུ་
ཚེ་དང་འཕྲིན་ལས་སྤེལ།  དགེ་འདུན་གྱི་སྡེ་སྐྱོངས།  བདག་ཅག་དཔོན་སློབ་ཡོན་མཆོད་འཁོར་དང་
བཅས་པ་ལ་སྡང་བར་བྱེད་པའི་དགྲ་ཐུལ།  གནོད་པར་བྱེད་པའི་བགེགས་ཆོམས།  བར་དུ་གཅོད་
པའི་རྐྱེན་སོལ།  སྙན་པའི་དུང་བུས།  གྲགས་པའི་དར་ཕྱོར།  ཡོ་ན་སྲོད།  འགྱེལ་ན་སློང་།  ཆད་པ་
འཐུད།  བརྗེད་པ་བསྐུལ།  ཉིན་གསུམ་གྱི་བྱ་ར་མཛོད།  མཚན་གསུམ་གྱི་མེལ་ཚེ་མཛོད།  མདོར་ན་ཞི་
རྒྱས་དབང་དྲག་གི་འཕྲིན་ལས་ཐམས་ཅད་ཐོགས་པ་མེད་པར་སྒྲུབ་པར་མཛོད་ཅིག། ཅེས་བརྗོད།
གཏོར་མ་སྐྱོང་བ་ནི།  ཨོཾ།  འཆི་མེད་ཚེ་ཡི་མཆོག་སྩོལ་ཚེ་རིང་མ།  ། སྣང་གསལ་པྲ་སྟོན་མཐིང་གི་ཞལ་
བཟང་མ།  ། ཟས་ཀྱི་དཔལ་སྟེར་མི་གཡོ་བློ་བཟང་མ།  ། ནོར་གྱི་མཆོག་སྩོལ་ཅོད་པན་མགྲིན་བཟང་
མ།  ། རྐང་བཞི་འཕེལ་མཛད་གཏད་དཀར་འགྲོ་བཟང་མ།  ། མཁའ་འགྲོ་ཆེན་མོ་ཁྱེད་ལྔ་ཡང་།  ། སྔོན་
གྱི་ཐུགས་དམ་རྗེས་དགོངས་ལ།  ། བྲན་གཡོག་མང་པོའ་ིའཁོར་དང་བཅས།  ། ལྷབ་ལྷུབ་མང་པོའ་ིརྒྱན་
དང་བཅས།  ། སིལ་སྙན་རོལ་མོའ་ིསྒྲ་དང་བཅས།  ། འདིར་གཤེགས་མཆོད་སྦྱིན་གཏོར་མ་བཞེས།  །
བཅོལ་བའི་འཕྲིན་ལས་སྒྲུབ་པར་མཛོད།  ། དེ་ནས།  ཤར་གྱི་ཕྱོགས་ཀྱི་ལྷ་མོ་ཡ་མཚན་ཅན།  ། མཐིང་
གི་ཞལ་བཟང་བཀའ་ཡི་གཏོར་མ་བཞེས།  ། ལྷོ་ཡི་ཕྱོགས་ཀྱི་ལྷ་མོ་ཡ་མཚན་ཅན།  ། མི་གཡོ་བློ་བཟང་
བཀའ་ཡི་གཏོར་མ་བཞེས།  ། ནུབ་ཀྱི་ཕྱོགས་ཀྱི་ལྷ་མོ་ཡ་མཚན་ཅན།  ། ཅོད་པན་མགྲིན་བཟང་བཀའ་
ཡི་གཏོར་མ་བཞེས།  ། བྱང་གི་ཕྱོགས་ཀྱི་ལྷ་མོ་ཡ་མཚན་ཅན།  ། གཏད་དཀར་འགྲོ་བཟང་བཀའ་ཡི་
349
གཏོར་མ་བཞེས།  ། དབུས་ཀྱི་ཕྱོགས་ཀྱི་ལྷ་མོ་ཡ་མཚན་ཅན།  ། བཀྲ་ཤིས་ཚེ་རིང་བཀའ་ཡི་གཏོར་མ་
བཞེས།  ། སྨན་བཙུན་ཚེ་རིང་མཆེད་ལྔ་འཁོར་བཅས་ཀྱིས།  ། སངས་རྒྱས་བསྟན་པ་གཉན་པོ་བསྲུང་བ་
དང་།  ། རྣལ་འབྱོར་བསམ་པ་ཡིད་བཞིན་འགྲུབ་པ་དང་།  ། རྟག་ཏུ་བསྲུང་སྐྱོབ་གཡེལ་བ་མེད་པར་
མཛོད།  ། ཅེས་བརྗོད།  གཏོར་མ་རེ་རེ་བཞིན་ནམ་ལྷན་ཅིག་ཏུ་མཚན་མོ་ཡིན་ན་དབལ་འབར་དང་བཅས་ཕྱོགས་སོ་སོར་གཏོང་བའམ་ཁང་པའི་ཡང་ཐོག་ཏུ་འབུལ།  དེ་ནས་མཆོད་བསྟོད་མདོར་བསྡུས་བྱས་ལ།  ནོངས་པ་བཟོད་གསོལ་བརྟན་བཞུགས་དང་གཤེགས་གསོལ་གང་འོས།  བསྔོ་སྨོན་ཤིས་བརྗོད་རྣམས་སྤྱི་ལྟར་བྱའོ།  ། བློ་གྲོས་བཟང་པོའ་ཤིར་རིའི་
རྩེར།  ། ཆོས་ཀྱི་སྲུང་མ་མཆེད་ལྔ་ཡི།  ། མཆོད་ཆོག་ཉི་མ་འདི་ཤར་བས།  ། ཕན་བདེའི་པད་ཚལ་རྒྱས་
བྱེད་ཤོག། ཚེ་རིང་མཆེད་ལྔའི་གསོལ་མཆོད་ཀྱི་ཆོ་ག་འདོད་འཇོའ་ིབུམ་བཟང་ཞེས་བྱ་བ་འདི་ནི།  རྒྱུ་མཚན་འགའ་ཞིག་ལ་བརྟན་ནས།  རང་ཉིད་ཀྱི་མོས་པའི་མཚམས་སྦྱར་ཏེ།  རྗེ་བཙུན་གྱི་དངོས་སློབ་ངན་རྫོང་སྟོན་པ་བྷོ་དྷི་རཱ་ཛ་དང་།  ཞྭ་དམར་བ་དཔལ་ཆོས་ཀྱི་གྲགས་པས་མཛད་པའི་གསོལ་ཁ་དང་།  རྗེ་བཙུན་ཀུན་དགའ་སྙིང་པོས་སྒྲུབ་ཐབས་རིན་འབྱུང་གསུང་པའི་ཆོག་བསྒྲིགས་རྣམས་གཞིར་བཞག་པ་ལ་མ་ཚང་བ་ཁ་བསྐངས།  གོ་རིམ་ཁྲིགས་སུ་བསྡེབས།  ཚིག་སྦྱོར་འགའ་ཞིག་གསར་དུ་བགྱིས་ཏེ་ཆ་ཚང་ལ་འཁྱེར་བདེ་བར།  བཙུན་གཟུགས་༧དྷརྨ་བཛྲ་གྱིས་གཞིས་ཀ་ཨོ་རྒྱན་གླིང་དུ་སྦྱར་བའོ།  ། འདི་རྩོམ་པའི་མགོ་ཚུགས་པ་ན